GiliGold/VAD_KnessetCorpus huggingface dataset:
סאלח טריף: לכן אני מבקש להצביע על הבקשה הזאת.
סאלח טריף: והסכמה מצד העדות הנוצרית.
סאלח טריף: בעד – 11 נגד – אין נמנעים – 3 הבקשה אושרה.
סאלח טריף: ביום ראשון צריכים להיות פה ב-16:00.
סאלח טריף: אני מודה לכולם.
סאלח טריף: הישיבה נעולה.
סאלח טריף: אני פותח את הישיבה ומתחיל אותה בבקשה בהולה של הממשלה, שהיתה מבוהלת גם קודם.
סאלח טריף: הממשלה באה אלינו לפני כשבוע, אם אתם זוכרים, כאשר היא לא היתה מוכנה מבחינת הצעת החוק הכחולה ולכן החזרנו אותה חזרה, גם בגלל נימוקים ענייניים וגם בגלל הנימוק הזה.
סאלח טריף: שר המשפטים יוסי ביילין דיבר איתי.
סאלח טריף: רק היום בבוקר קיבלנו הודעה שהממשלה מבקשת, בהזדמנות חגיגית שאנחנו מתכנסים היום , לפטור את החוק הזה מחובת הנחה כדי שנוכל לגלגל אותו.
סאלח טריף: כמובן שזה לא חוק ששנוי במחלוקת מבחינה פוליטית.
סאלח טריף: לא זו הבעיה.
סאלח טריף: הבעיה היא עקרונית בעניין של למה צריך לפטור מחובת הנחה ולמה הבהילות, למה תמיד הממשלה נזכרת ברגע האחרון .
יורי שטרן: יש לי שאלה לתוכן החוק.
יורי שטרן: אפשר לשאול?
סאלח טריף: אנחנו לא ניגע בתוכן החוק.
סאלח טריף: אני רוצה לשמוע את עורך-דין מזוז.
ראובן ריבלין: אני רק רוצה לדעת אם מדובר בחוק שעלה על סדר-היום של הכנסת בשבוע שעבר ונפל?
סאלח טריף: לא דנו בזה, לא הבאתי את זה בכלל לדיון .
סאלח טריף: הוא לא שוחרר מחובת הנחה והוא לא בא לכאן להחלטה.
ויצמן שירי: זה היה בשבוע שעבר במליאה
ראובן ריבלין: האם זה אותו חוק ששחררנו מחובת הנחה בשבוע שעבר ולבסוף הממשלה משכה אותו?
סאלח טריף: התשובה היא לא.
סגן מזכיר הכנסת דוד לב: זה היה בדיון והתקבלה הסתייגות.
ראובן ריבלין: גם בפעם הזאת אני צודק.
סאלח טריף: אני מתנצל.
סאלח טריף: פה בוועדה לא שחררנו מחובת הנחה, זה מה שאני יודע.
סאלח טריף: עורך דין מזוז, בבקשה.
מני מזוז: מדובר בהארכת תוקף של חוק מ1967-, שכל כמה שנים מוארך תוקפו.
מני מזוז: הוא מסדיר בעיקרו את כל מערכת החיים, הזכויות והחובות של הישראלים תושבי האזורים יהודה, שומרון וחבל עזה.
מני מזוז: יש בו גם מעט הוראות שעוסקות בנושאים של עזרה משפטית בין מדינת ישראל לרשות הפלשתינית.
מני מזוז: התוקף של החוק הזה בעצם פקע במאי.
מני מזוז: בגלל הבחירות הוא קיבל ארכה אוטומטית מכוח סעיף 38 לחוק יסוד: הכנסת עד לתחילת חודש ספטמבר.
מני מזוז: לכן, יש דחיפות ולא היתה אפשרות אחרות.
מני מזוז: היו בחירות, לא היתה ממשלה ועכשיו יש כנסת שיוצאת לפגרה.
מני מזוז: לכן, מבחינת העיתוי אנחנו נמצאים בדקה התשעים השמונים ותשע פסיק תשע של הזמן להאריך את החוק.
מני מזוז: החוק הזה עבר קריאה ראשונה ביום ראשון שעבר, למיטב זכרוני, הגיע לוועדת החוקה, אושר בוועדת החוקה פה אחד ללא שום הסתייגויות.
מני מזוז: אחרי הדיון בוועדת החוקה, חבר-הכנסת בני אלון, שאינו חבר הוועדה ושלא נכח בדיון, הגיש הסתייגות.
מני מזוז: ההסתייגות היא לא לעצם החוק.
שלמה שוהם: הוא קיבל אישור מיוחד מיושב-ראש הוועדה.
ראובן ריבלין: ההסתייגות התקבלה על ידי הכנסת והממשלה משכה את החוק.
מני מזוז: אני עכשיו רק מסביר איך זה קרה.
מני מזוז: הוגשה הסתייגות לא בדיון, לא בצורה המסודרת והתקינה, אבל לא זה הדיון שלנו פה.
ראובן ריבלין: עורך-דין מזוז, לא הבנתי מה זה התקבלה שלא כדין.
ראובן ריבלין: הגשתם בג"ץ?
ראובן ריבלין: בשביל מה להעיר הערה כזאת?
מני מזוז: לא אמרתי התקבלה שלא כדין.
מני מזוז: בכל אופן, הוגשה הסתייגות והיא עברה במליאה ברוב של 8 נגד 10.
מני מזוז: הממשלה החליטה היום למשוך את החוק, שכולל את ההסתייגות, ולהגיש אותו מחדש בנוסח זהה לחלוטין שאושר בקריאה ראשונה ושאושר פה אחד בוועדת החוקה.
מני מזוז: מכיוון שאנחנו נמצאים בדקה, כפי שאמרתי התשעים, אנחנו מבקשים שני אישורים: אישור לחזור ולהגיש את אותה הצעת חוק בנוסח דומה בתוך אותו מושב לפי סעיף 133; ואנחנו מבקשים גם את הפטור מחובת הנחה לכל הקריאות לפי סעיפים 113 ו125-, כלומר בשתי הקריאות על מנת להספיק להעביר את זה.
סאלח טריף: אדוני היועץ המשפטי, האם זה נוהל תקין?
סאלח טריף: בכל זאת הכנסת נתנה את דעתה לכך שחבר הכנסת הגיש הסתייגות והיא התקבלה.
סאלח טריף: עכשיו לחזור בחזרה ולהפוך את כל העולמות כדי לתקן את זה, האם אנחנו צריכים לתת לזה יד?
סאלח טריף: צבי ענבר הנוהל הלא תקין מתחיל, לדעתי, בכך שהסתייגויות מובאות למליאה בלי שעברו דרך המסננת של הוועדה.
סאלח טריף: כלומר, התקנון קובע הסדר שיאפשר למיין, בשלב הדיון בהסתייגויות, הסתייגויות שחורגות מהנושא של הצעת החוק.
סאלח טריף: לכן, התקנון קבע הסדר שעל פיו, לגבי מי שאיננו חבר הוועדה בוודאי, הוא מגיש הצעה, מזמינים אותו לוועדה - - -
סאלח טריף: הוא מנמק אותה, מצביעים עליה ואחר-כך היא הופכת להסתייגות.
סאלח טריף: זה הנוהל שקיים.
צבי ענבר: בדיוק, זה הנוהל והנוהל הזה לא קויים, כי אם ההצעה היתה עולה בוועדה, היה יכול נציג הממשלה לטעון שזה נושא חדש ולהביא אותו להכרעת ועדת הכנסת.
צבי ענבר: כאשר עושים קיצורי דרך בוועדה ולא מעלים את כל ההסתייגויות, את כל ההצעות האחרות בוועדה, נמנעת מהממשלה אפשרות לטעון נושא חדש, וכך מגיע למליאה, פעמים רבות, הסתייגות שלא שייכת לחוק ושלא עברה בכלל בדיון בוועדה.
סאלח טריף: הנושא ברור.
סאלח טריף: אני יכול לבקש ממך שבעניין הזה אולי נתקן את התקנון כך שלא יהיה אפשר לעשות את זה בעתיד, למנוע את זה.
צבי ענבר: זה כבר כתוב בתקנון.
סאלח טריף: איך זה מתאפשר?
צבי ענבר: יושבי ראש ועדה אומרים: בסדר, תוסיף הסתייגות אחרי הדיון, בלי להביא את זה לוועדה.
סאלח טריף: למה לא כתוב שהסתייגות כזאת, גם אם היא מתקבלת, דינה פסול?
שלמה שוהם: בוועדה הזאת היה אמור להתקיים דיון בבוקר.
ראובן ריבלין: בוועדת החוקה, לא בוועדה הזאת.
שלמה שוהם: בוועדת החוקה.
שלמה שוהם: בערב, משום שאירעו שני דברים, היה הסיפור של פרופסור רובינשטיין, ובבוקר היתה השאלה אם נקיים את הדיון או לא בגלל הבעיות של ההסתייגויות בחוק הרחבת הממשלה, אמר יושב-ראש הוועדה שהישיבה הזאת לא תתקיים.
שלמה שוהם: הוא אמר את זה בנוכחות חבר-הכנסת בני אלון.
שלמה שוהם: כשעה אחר-כך הוא חזר בו וחבר-הכנסת בני אלון לא קיבל הודעה על חזרתו בו.
שלמה שוהם: בא חבר-הכנסת בני אלון אל יושב-ראש הוועדה ואמר: אדוני, אני התכוננתי להגיש הסתייגות בוועדה.
שלמה שוהם: אנא ממך, במקרה חריג זה, שהוא מעבר למתן סתם אישור הסתייגויות, תן לי אפשרות להסתייג.
שלמה שוהם: זה דבר אחד.
שלמה שוהם: דבר שני, אני לא רוצה להכנס לשאלה אם זה היה נושא חדש או לא נושא חדש, אבל אם מאריכים תוקפן של תקנות שעת חירום, יש להניח שהנושא הזה הוא חלק מתוך אותן תקנות.
שלמה שוהם: אפשר להתווכח על זה, אבל לא ברור לי שזה נושא חדש באופן מובהק.
שלמה שוהם: ההסתייגות של חבר-הכנסת בני אלון היא הסתייגות שמבחינה מסויימת מונעת מהממשלה להמשיך ולפעול על פי החוק הזה, משום שהיא מתנה את החוק הזה בהדדיות ואז אם לא תהיה הדדיות תהיה בעיה, דבר שמונע מהממשלה להמשיך ולפעול.
שלמה שוהם: אולי זה טוב, אולי זה רע, אני לא נוגע לגופו של עניין, רק צריך לומר שזו הסתייגות מהותית ביותר לעניין החוק הזה.
צבי ענבר: על כל פנים הממשלה לא היתה מודעת בכלל שיש דבר כזה שהיא צריכה להתכונן לו.
צבי ענבר: לכן, כשקרה מה שקרה מבלי שהממשלה היתה מודעת לו ומבקשת לחזור בה מהצעת החוק הקודמת ולהגיש הצעת חוק חדשה, הנושא הזה לשיקולכם כעת.
ראובן ריבלין: אדוני היושב-ראש, אני מאוד מופתע ממה שאומרים היועצים המשפטיים הנכבדים.
ראובן ריבלין: היתה הצעת חוק בקריאה שנייה ושלישית שהונחה על שולחן הכנסת.
ראובן ריבלין: בהצעת החוק הזאת, שהיתה ידועה לכל, גם לחברי הכנסת הפשוטים וגם לממשלה, היו הסתייגויות, לא רק של חבר-הכנסת בני אלון, היו ארבע הסתייגויות.
ראובן ריבלין: מזלה של הממשלה ששלוש מההסתייגויות, המסתייגים לא היו ורק בני אלון היה.
זהבה גלאון: הוא בעל עניין.
ראובן ריבלין: מה פירוש הוא בעל עניין?
ראובן ריבלין: כל אחד מאתנו הוא בעל עניין.
ראובן ריבלין: באה הממשלה וביקשה, יחד עם יושב-ראש הוועדה הנכבד, להעביר את החוק בקריאה שנייה ושלישית.
ראובן ריבלין: אם היה הליך לא תקין במסגרת הוועדה, ודאי שהממשלה היתה צריכה לבוא ולומר לוועדה שהיא לא מסכימה להחלטתה.
ראובן ריבלין: ואם היא לא היתה מסכימה להחלטתה והוועדה בכל זאת היתה קובעת שבדין הוגשה ההסתייגות, הרי היא היתה יכולה לנהוג בכל מיני אמצעים שעומדים לרשותה.
ראובן ריבלין: על כל פנים, ביום הקובע ובשעה היעודה עלתה לדיון שאלת הסתייגותו של חבר-הכנסת בני אלון.
ראובן ריבלין: יותר מכך, חבר-הכנסת בני אלון נימק בנימוקים כבדי משקל את הסתייגותו והסביר גם עד כמה הסעיף הזה הוא מסוכן לטעמו ושחשוב מאוד שעיקרון מסויים יבוא לידי ביטוי אם וכאשר יחוקקו את החוק הזה.
ראובן ריבלין: אני מוכרח לומר לך, אדוני היושב-ראש, אני התכוונתי להצביע בעד החוק.
ראובן ריבלין: לאחר ששמעתי את חבר-הכנסת בני אלון השתכנעתי משני טעמים.
ראובן ריבלין: קודם כל, כי נמוקיו שכנעו אותי.
ראובן ריבלין: משום שחשבתי שצריך להכות את הממשלה כשהיא לא מוכנה.
ראובן ריבלין: לכן כך היה הדבר והצבענו.
ראובן ריבלין: הממשלה ניסתה לגייס את הרוב הדרוש והיא לא הצליחה, כי הממשלה חושבת שכל פעם כאשר היא תיכשל היא תוכל לבוא אל ועדת הכנסת ובפגרה לעשות מעשים שהם מובנים מאליהם.
סאלח טריף: אם בני אלון הצליח להעביר הסתייגות מול קואליציה כל כך גדולה של הממשלה, מגיע לו צל"ש.
זבולון אורלב: במליאה היו פחות מעשרה חברי כנסת.
ראובן ריבלין: אני רוצה לומר עוד דבר.
ראובן ריבלין: חבריו של בני אלון אמרו לו: אל תדבר, אל תדבר, הבנו את הנימוק.
ראובן ריבלין: הוא אמר: לא, לא.
ראובן ריבלין: הנימוקים חשובים כמו ההצבעה.
ראובן ריבלין: הוא רוצה שכל עם ישראל ידע מדוע אסור לשחרר ואסור לעשות דבר מבלי שתהיה הדדיות.
ראובן ריבלין: הוא דיבר ואפילו הוא לא רצה לנצל את האפשרות להשיג רוב מזדמן.
ראובן ריבלין: והנה, היושב-ראש העמיד להצבעה את החוק והחוק התקבל בצורה כזאת שההסתייגות התקבלה.
ראובן ריבלין: אז בא יושב-ראש הוועדה ומשך את החוק על פי הצעתי.
ראובן ריבלין: אני לא רואה מקום, כשהממשלה לא מגייסת רוב, שהיא תעשה "מסחרה" מהכנסת וגם עוד תטען שההליכים שהכנסת נוהגת בהם הם לא כשרים.
ראובן ריבלין: ההליך היה כשר, ומשהונח החוק על שולחן הכנסת היה צריך לומר שמה שהונח על שולחן הכנסת לא הונח כדין.
ראובן ריבלין: לעצם העניין, אני באמת חושב שהחוק חשוב.
ראובן ריבלין: חשוב שהכנסת תכריע בו.
ראובן ריבלין: ולכן, אני באופן אישי אמנע משחרור חובת הנחה.
ראובן ריבלין: הנימוקים הם לא בסדר.
סאלח טריף: אני חושב שהחוק באמת חשוב.
סאלח טריף: מי בעד לאשר לממשלה להגיש את החוק?
סאלח טריף: ה צ ב ע ה בקשת הממשלה להביא מחדש את הצעת חוק לתיקון ולהארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית), התשנ"ט 1999- נתקבלה.
סאלח טריף: הבקשה אושרה.
סאלח טריף: מי בעד שחרור החוק מחובת הנחה?
סאלח טריף: ה צ ב ע ה בקשת הממשלה לשחרר את הצעת חוק לתיקון ולהארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית), התשנ"ט 1999- בכל הקריאות נתקבלה.
סאלח טריף: אנחנו מאשרים זאת בכל הקריאות.
סאלח טריף: הצעה למינוי ועדה ציבורית לבדיקת תנאי עבודת חברי הכנסת
סאלח טריף: אני התייעצתי עם יושב-ראש הכנסת ורציתי להרכיב את הוועדה לתקופת הפגרה.
סאלח טריף: חבר-הכנסת מיקי איתן אמר שאנחנו צריכים להרכיב את חברי הוועדה שתבדוק את תנאי העבודה של חברי הכנסת, נושאי הלשכה, טלפונים וכו'.
סאלח טריף: כרגע מוצעים שלושה שמות שאני רוצה להביא לידיעת
סאלח טריף: כם והם: פרופסור יצחק גלנור, שהיה נציב שירות המדינה, יצחק קאול, שבקיא בהרבה מערכות והוא איש ידוע וד"ר יוסף גינת, שגם היה בממשלה, באקדמיה וכן הלאה.
זהבה גלאון: תמיד אני תוהה איך בוחרים רק גברים.
סאלח טריף: אם יש לך הצעה לאשה אני מיד אחליף.
זהבה גלאון: ניתן להוסיף אשה.
זבולון אורלב: אהובה פיינמסר שהיתה מנכ"לית של הטלוויזיה החינוכית.
ראובן ריבלין: פרופסור יולי תמיר.
סאלח טריף: יולי תמיר נגועה, כי היא צריכה להיות חברת כנסת בהמשך.
נעמי חזן: היא התפטרה מהרשימה שלכם.
סאלח טריף: את בטוחה?
נעמי חזן: מאה אחוז.
נעמי חזן: פרופ' יולי תמיר התפטרה מהרשימה.
נעמי חזן: בגלל זה היא הופיעה בתקשורת.
סאלח טריף: ניקח גם את פרופ' יולי תמיר.
רוני מילוא: אדוני היושב-ראש, יש פה הצעה שיהיו שתי נשים ושלושה גברים.
רוני מילוא: להוסיף גם את הגברת אהובה פיינמסר שהיתה מנכ"לית הערוץ החינוכי.
ראובן ריבלין: אנחנו מורידים את יולי ומוסיפים אותה.
ראובן ריבלין: יולי תמיר הסכימה?
סאלח טריף: אני אבדוק איתה.
סאלח טריף: המלצה לבחירת יושב-ראש הוועדה לבחינת בעיית העובדים הזרים
סאלח טריף: רבותי, אנחנו מציעים את בחירתו של חבר-הכנסת יורי שטרן ליושב-ראש הוועדה לענייני העובדים הזרים ואני מבקש את אישורכם לכך.
סאלח טריף: ה צ ב ע ה ההצעה לבחירת חבר-הכנסת י' שטרן ליו"ר הוועדה לענייני העובדים הזרים נתקבלה.
סאלח טריף: אני מברך אותך ומאחל לך הצלחה.
סאלח טריף: אישור מינוי יושב-ראש ועדת המשנה לפניות הציבור
סאלח טריף: עוד דבר.
סאלח טריף: חבר-הכנסת אמנון כהן יושב-ראש הוועדה לפניות הציבור.
סאלח טריף: אנחנו מבקשים שגם בתקופת הפגרה הוועדה תתכנס במידת הצורך.
סאלח טריף: אמנון כהן חבר-כנסת צעיר וחדש, שיכול לתת הרבה למען הציבור.
סאלח טריף: רבותי, תרשו לי בשמכם לברך את חבר-הכנסת אמנון כהן ולאחל לו שיעשה עבודה למען הציבור.
זבולון אורלב: אפשר לצרף את קולי למען הפרוטוקול בעד אמנון כהן?
סאלח טריף: גם קולך יצורף.
סאלח טריף: כולנו מאשרים מחדש בשמחה ובאהבה.
אמנון כהן: אני רוצה להודות ליושב-ראש הוועדה.
אמנון כהן: אני רוצה גם לברך את כל החברים.
אמנון כהן: אני רוצה יוזמה גם מכם.
אמנון כהן: כל העיוותים שיש במשרדי הממשלה נתקן אותם.
אמנון כהן: הכינוס הראשון יהיה עם כל נציבי תלונות הציבור של משרדי הממשלה וגופים ציבוריים כדי שנדע מול מי אנחנו עובדים ולאחר מכן נתחיל לעבוד.
סאלח טריף: ישיבה זו נעולה.
סאלח טריף: אני פותח את הישיבה.
רחבעם זאבי: אני רוצה להציע הצעה לסדר.
רחבעם זאבי: ביום ראשון בשעה 15.00 קיבלתי הודעה שוועדת הכנסת מתכנסת בשעה 16:30, כלומר: אחרי שעה וחצי.
רחבעם זאבי: אני הייתי בשפלה באותו זמן.
סאלח טריף: באיזה יום זה היה?
רחבעם זאבי: ביום א'.
רחבעם זאבי: אני לא זוכר מקרה כזה שהריצו אותי לכאן תוך שעה וחצי, כאשר אני לא יכול להגיע.
רחבעם זאבי: אני מבין שהיו לחצים מהממשלה, ובדיוק היא הנותנת.
רחבעם זאבי: הממשלה רוצה לחטוף מהר, שאנחנו לא נבוא להתנגד, ואני מתנגד – בלי קשר מי יושב בממשלה – לפטור מחובת הנחה, כל השנים שאני יושב פה.
רחבעם זאבי: יעידו עליי ותיקי הוועדה.
רחבעם זאבי: אין פה אף ותיק ועדה, אז תעיד עלי המזכירה.
רחבעם זאבי: הלכתי אל היועץ המשפטי של הכנסת לקבל ממנו עצה.
רחבעם זאבי: הוא אמר לי שבהחלט אפשר לזמן גם בבהילות, אבל צריך לתת לך מספיק זמן להגיע.
רחבעם זאבי: ולא נתתם לי ולאחרים מספיק זמן להגיע.
רחבעם זאבי: אני גם לא יודע כמה הגיעו, אם הגיעו בכלל, אולי ניהלת את הישיבה לבד.
סאלח טריף: לא, הגיעו.
רחבעם זאבי: על כל פנים, אני כחבר הוועדה – יש לי גם זכויות וגם חובות, והחובה שלי זה להשתתף בישיבה, והזכות שלי היא שלא ינחיתו את זה עליי.
סאלח טריף: ידידי חבר הכנסת זאבי, אני באמת אומר לך במלוא הכנות שאתה צודק.
סאלח טריף: אני חושב שלא היה נכון לעשות את זה בבהילות הזאת.
סאלח טריף: אני לוקח את זה על אחריותי, כי אני הסכמתי לזימון הזה.
רחבעם זאבי: אם היו מודיעים מראש, זה לגיטימי.
סאלח טריף: כן, סברתי בטעות שכולם יהיו, ואז לא תהיה טענה ועילה; גם מכיוון שלעצם הענין לא היו חילוקי דעות.
רחבעם זאבי: בפטור מחובת הנחה תמיד יש התנגדות, שלי לפחות כרונית.
סאלח טריף: לך נכון.
רחבעם זאבי: כשחבר הכנסת חיים אורון היה באופוזיציה הוא גם כן טען את זה.
רחבעם זאבי: ההבדל ביני לבין חבר הכנסת חיים אורון שאני תמיד טענתי את זה.
רחבעם זאבי: גם כשתמכתי בממשלה, גם כשהתנגדתי, התנגדתי לפטור מחובת הנחה.
סאלח טריף: שמעתי את זה ממך כעד ממקור ראשון בישיבה הראשונה, ואני מודה על כך.
סאלח טריף: האמת היא שכשזה הובא לידיעתי זה היה מאוחר ממש, כי ישבו פה מסביב לשולחן כמעט באופן מלא.
סאלח טריף: לכן אמרתי שגם אם טענותיו של חבר הכנסת זאבי נכונות, הוא בוודאי גם סבור שאם היה כאן הרכב של כמעט רוב הסיעות שמרכיבות את הוועדה, הוא יסמוך ידו על ההחלטה גם אם הוא מתנגד לה.
רחבעם זאבי: לא, בשיטה הזאת אין לי מה לבוא בכלל לוועדה, כי אני תמיד מיעוט ואני תמיד באופוזיציה.
רחבעם זאבי: אם כך אין לי מה לבוא, אני תמיד אשלח פתקים.
סאלח טריף: לא, אני חייב לשמור עליך ועל דעותיך.
רחבעם זאבי: לכן הייתי צריך להיות פה, ולכן היה צריך לתת לי מספיק זמן להגיע הנה.
סאלח טריף: נכון.
סאלח טריף: אני אומר לך שאתה צודק לחלוטין.
רחבעם זאבי: טוב, אם אתה אומר זאת כך, אני מקבל את זה.
סאלח טריף: אני גם אדאג לעתיד שזה לא יקרה, כי אסור שנעשה פה מחטפים.
סאלח טריף: צירוף שרים נוספים לממשלה
סאלח טריף: זהו נושא פרוצדורלי כדי לקבוע את מסגרת הדיון בדבר הודעת הממשלה על צירוף שרים נוספים לממשלה.
סאלח טריף: חבר הכנסת ריבלין דיבר בשם סיעת הליכוד ואמר שהוא נמנע, אבל אמר שהוא היה מבקש שחבר הכנסת אריאל שרון ידבר מייד אחרי ראש הממשלה.
סאלח טריף: אין לו בעיה שלא יוזמן אפילו מישהו אחר, אם צריך לתת לראש האופוזיציה לדבר 10-12 דקות.
רחבעם זאבי: הוא לא ראש האופוזיציה
סאלח טריף: סליחה, ראש הליכוד, ראש המפלגה הגדולה באופוזיציה.
רחבעם זאבי: הוא ראש המפלגה הגדולה באופוזיציה, כי יש גם אופוזיציה שמאלית.
סאלח טריף: אכן כך.
עבד-אלמאלכ דהאמשה: אני מבין שכל זה היה לפני הישיבה.
סאלח טריף: הוא נסע לתל אביב, ומכיוון שהוא ביקש ממני, אני מוסר לכם את זה.
סאלח טריף: אנחנו בענין של קביעת מסגרת הדיון.
עבד-אלמאלכ דהאמשה: הוא רוצה שחבר הכנסת שרון ידבר 12 דקות.
סאלח טריף: הוא אומר:
סאלח טריף: אם תקבעו 10-12 דקות, והדיון ייערך שעה-שעתיים, אני מסכים ואין לי בעיה עם זה.
אריה האן: במתכונת הקודמת היו 15 דקות לשלוש הסיעות הגדולות, 10 דקות לסיעה הבינונית ו-5 דקות לסיעות הקטנות.
רחבעם זאבי: ראשית, זאת תהיה הודעת סיעות.
רחבעם זאבי: זה לא דיון, אלא הודעת סיעות, כדי שההגדרה תהיה נכונה.
רחבעם זאבי: שנית, אני מציע לתת לשתי הסיעות הגדולות 10 דקות, לבינוניות או לבינונית 7 דקות.
אריה האן: יש סיעה בינונית אחת.
סגן מזכיר הכנסת דוד לב: שלוש סיעות גדולות ואחת בינונית.
רחבעם זאבי: וכל היתרה – 5 דקות.
סאלח טריף: אני מאוד מקבל את דבריך.
סאלח טריף: כמה זמן זה יוצא לנו בערך?
רחבעם זאבי: 127 דקות.
סאלח טריף: שעתיים עד שעתיים וחצי.
סאלח טריף: זה טווח סביר.
רחבעם זאבי: למעט ההצגה.
סגן מזכיר הכנסת דוד לב: יש שלוש סיעות גדולות, ולכל אחת 10 דקות.
סגן מזכיר הכנסת דוד לב: יש 16 סיעות.
רחבעם זאבי: בקיצור, מדובר על שעתיים וחצי.
סאלח טריף: אנחנו נקבע מסגרת דיון של הודעת סיעות של שעתיים וחצי.
סאלח טריף: שלושת סיעות הגדולות מקבלות 10 דקות כל אחת, הבינונית מקבלת 7 דקות וכל היתר 5 דקות.
רחבעם זאבי: לבקשתו של חבר הכנסת ריבלין ממך, לפי המסורת בבנית הזה משני הצדדים - -
סאלח טריף: כן, אבל אין בזה בעיה.
רחבעם זאבי: ראש המפלגה הראשית באופוזיציה מדבר - -
סאלח טריף: - מדבר ראשון.
רחבעם זאבי: באורך רוח.
סאלח טריף: כן, בסדר.
עבד-אלמאלכ דהאמשה: בואו נלך על משהו יותר צודק, וזה דיון אישי.
עבד-אלמאלכ דהאמשה: בישיבה כזאת, אלה שטורחים להגיע, צריך לתת להם אפשרות להתבטא.
עבד-אלמאלכ דהאמשה: הנושא חשוב.
אריה האן: בסעיף 47 בתקנון כתוב שכל מה שקשור להרכבת ממשלה מחייב דיון סיעתי.
עבד-אלמאלכ דהאמשה: אני אומר שזה רק יותר צודק.
סאלח טריף: רבותי, זה כינוס פגרה.
עבד-אלמאלכ דהאמשה: לגבי חלוקת הזמן, מקובל עלי ששלוש הסיעות הגדולות יקבלו כל אחת 10 דקות, ושסיעת מרצ שהיא הסיעה הבינונית, תקבל 7 דקות.
עבד-אלמאלכ דהאמשה: אבל לגבי רוב סיעות הבית שבהן שניים עד שישה חברים, לא יכול להיות שסיעה של שני חבירם תקבל אותו זמן דיבור כמו סיעה של שישה חברים.
סאלח טריף: אתה רוצה שניתן שלוש דקות לסיעה שבה שני חברים?
עבד-אלמאלכ דהאמשה: אז נקבע שלוש דקות ושש דקות או חמש דקות, למה לא?
עבד-אלמאלכ דהאמשה: אם סיעה של שני חברים תקבל שלוש דקות, למה סיעה של שישה חבירם תקבל גם שלוש דקות?
סגן מזכיר הכנסת דוד לב: הודעות סיעות זה 5-10 דקות.
שושנה כרם: זה המינימום.
רחבעם זאבי: אי אפשר לתת פחות מחמש דקות.
סאלח טריף: לא נהיה קטנוניים בענין הזה.
סאלח טריף: הרי יש תמיד מרוויחים, מה לעשות?
סאלח טריף: אולי בהמשך צריכים לחשוב על פתרון אחר, אבל כרגע זה מה שמונח לפנינו.
סגן מזכיר הכנסת דוד לב: חבר הכנסת דהאמשה, גם כשקובעים דיון סיעתי, יוצא שהמינימום הוא עשר דקות ואז גם לא משנה, אם הסיעה היתה שני חברים או שישה חברים, היא מקבלת עשר דקות.
רחבעם זאבי: יותר מזה, חלק מהסיעות הן בלאו הכי בקואליציה, ואז יש להן אפשרות ביטוי באמצעות שרים, והם מדברים הרבה.
סאלח טריף: טוב רבותי, אני מציע שנלך על ההסדר הזה.
סאלח טריף: הציע אותו חבר הכנסת זאבי.
משה בוטון: אני רוצה להעיר הערה.
משה בוטון: אני מציע שיהיה דיון משולב גם בענין של מינוי סגני שרים.
משה בוטון: הרי הממשלה מתכוונת להודיע גם על סגני השרים.
סאלח טריף: אחרי ההודעה על השרים.
משה בוטון: כן.
משה בוטון: הממשלה לא צריכה אישור של הכנסת, אבל היא מודיעה על מינוי סגני שרים.
סגן מזכיר הכנסת דוד לב: אם תהיה דרישה - -
משה בוטון: בלי דרישה.
משה בוטון: זה הנוהל שמקובל.
משה בוטון: אני קיבלתי על כך הנחיות מהיועץ המשפטי.
אריה האן: זאת אומרת שוועדת הכנסת קבעה מראש שזה דיון משולב על הצגת השרים החדשים והודעה על סגני שרים.
שושנה כרם: זה לא היה הנוהל.
שושנה כרם: הנוהל היה קצת אחרת.
שושנה כרם: אחרי ההודעה על סגני השרים הם נכנסים לכהונתם מייד בלי הצבעות.
שושנה כרם: אבל במידה שהיו דרישות, הדיון הזה פשוט התקיים במועד אחר והסתיים בלא דבר.
סאלח טריף: מה כתוב בתקנון?
רחבעם זאבי: החשש של היועץ המשפטי הוא שעשרה חברי כנסת יתארגנו וידרשו דיון.
משה בוטון: אחרי 24 שעות.
שושנה כרם: בפגרה זה לא 24 שעות.
רחבעם זאבי: כדי למנוע את זה, מה שצריך לעשות זה להודיע שאם מישהו רוצה לדרוש, שידרוש מראש; ואם לא – נעשה את זה לפי הסדר שהציעה גברת כרם.
סאלח טריף: אני מציע שזה יהיה לפי הסדר שגברת כ רם הציעה.
אריה האן: אני מציע לקבוע מה שמציע מר משה בוטון.
אריה האן: אם הם "יסבכו את החיים" - -
משה בוטון: לא, זה הכלל.
אריה האן: להגיד לך איך יכולים "לסבך את החיים"?
אריה האן: את ההודעה על סגני שרים ימסרו יותר מאוחר אחרי הצהרת האמונים, אז זה יהיה דבר חדש.
משה בוטון: לא, למה?
סאלח טריף: כן, זה מה שיעשו.
רחבעם זאבי: לא יעשו את זה.
סאלח טריף: בואו נקבע שהדיון יהיה משולב על הודעת הממשלה בצירוף השרים וסגני השרים, ואם תהיה בעיה – נדון בה.
משה בוטון: בסעיף 35 בתקנון כתוב: "הממשלה רשאית בכל עת למסור בכנסת הודעה או הצהרה ולפי דרישתם של שלושים חברי הכנסת יקויים עליה דיון כעבור 24 שעות משעת מסירת הדרישה ליושב ראש הכנסת, אולם רשאית הממשלה לדרוש.
משה בוטון: ..".
רחבעם זאבי: - - ביום שישי, לא רק בפגרה.
רחבעם זאבי: זה אומר שביום שישי יקויים הדיון.
שושנה כרם: רגע, הממשלה ביקשה דיון?
משה בוטון: הממשלה לא מבקשת, היא לא צריכה.
שושנה כרם: לא, היא צריכה לבקש דיון.
משה בוטון: יש הודעה של הממשלה.
משה בוטון: 30 חברי כנסת רשאים לדרוש לקיים עליה דיון.
משה בוטון: יכול להיות שכשתינתן ההודעה, 30 חברי כנסת יבקשו דיון ויכול להיות שזה אולי יעכב מינויים.
שושנה כרם: זה לא מעכב שום מינוי, הם נכנסים לכהונתם עם ההודעה.
משה בוטון: זה אבסורד שיתקיים דיון אחרי שהשרים נכנסו לתפקידם.
שושנה כרם: אבל זה מה שקרה בדרך כלל.
משה בוטון: לי נמסר אחרת.
סאלח טריף: אני בכל זאת, למען הסר ספק, כדי שיהיה דיון משולב בהודעת הממשלה על הצגת השרים וסגני השרים - -
שושנה כרם: - - אם הממשלה תבקש.
משה בוטון: זה מסוכם עם חבר הכנסת אופיר פינס-פז.
סאלח טריף: לא מעניין אותי אם זה חבר הכנסת אופיר פינס-פז לצורך הענין.
משה בוטון: לא, הוא יושב ראש הקואליציה, כי היא אומרת: אם הממשלה תבקש.
סאלח טריף: סביר להניח שהממשלה לא תבקש.
נסים זאב: אדוני היושב ראש, כבר התקיים דיון בעבר מספר פעמים על עצם המינוי, כן או לא?!
אריה האן: התקיים, בטח.
נסים זאב: מדוע האופוזיציה תראה צורך לקיים דיון נוסף?
סאלח טריף: אלו הכללים של הכנסת.
סאלח טריף: עם הודעת הממשלה מתקיים דיון.
נסים זאב: אבל לא רואים בזה סיכום של דיון?
סאלח טריף: אני רוצה לתת לך דוגמה.
סאלח טריף: ברגע שראש הממשלה למשל בא ומציע עוד שש שעות נוספות, זאת סיבה לדיון.
סאלח טריף: הלוואי שזה יקרה.
נסים זאב: מרגע ההודעה מתחילה הזכות לקיים דיון.
אריה האן: איך ואמר מר צבי ענבר?
אריה האן: בכל דבר שצריך להצביע, יש קודם דיון.
נסים זאב: מכיוון שזכותו של ראש הממשלה למנות יותר משישה שרים, יש פה איזו שהיא התייחסות?
סאלח טריף: זה לא ענייננו כאן.
סאלח טריף: אני לא יודע מה הוא יביא.
סאלח טריף: אף אחד לא יודע, וזה כבר עניינו.
עבד-אלמאלכ דהאמשה: היתה הצבעה?
סאלח טריף: לא, אנחנו נצביע עכשיו על ההצעה שאני חוזר עליה שוב: דיון משולב בהודעת הממשלה על הצגת שרים וסגני שרים, כאשר הדיון יתבצע בהודעת סיעות, לפי המפתח של 10 דקות לשלושת הסיעות הגדולות, 7 דקות לסיעה הבינונית ו-5 דקות לכל היתר.
סאלח טריף: רבותי, מי בעד?
סאלח טריף: בעד – רוב
סאלח טריף: נמנעים – 1
סאלח טריף: מחר תתקיים הצבעה על השרים בלבד.
סאלח טריף: לגבי סגני השרים זאת מסירת הודעה בכנסת, וזה נכנס לתוקף, כי הממשלה בוחרת את סגני השרים.
סאלח טריף: שונות
: "יושב ראש הכנסת, חבר הכנסת אברהם בורג, ייעדר מהארץ בפגרה, החל מיום כ"ו מנחם-אב התשנ"ט – 8 באוגוסט 1999 ועד י"ב באלול התשנ"ט – 24 באוגוסט 1999.
: כמו כן, ייעדר יושב ראש הכנסת מן הארץ מיום כ"ד באלול התשנ"ט – 5 בספטמבר ועד כ"ו באלול התשנ"ט – 7 בספטמבר 1999.
ממליץ כדלקמן: מיום כ"ו מנחם-אב התשנ"ט – 8 באוגוסט 1999, ועד ליום י"ב באלול התשנ"ט - 24 באוגוסט 1999 תמלא את מקום היושב ראש סגנית היושב ראש, חברת הכנסת נעמי חזן.
ממליץ כדלקמן: מי בעד?
ממליץ כדלקמן: מי נגד?
ממליץ כדלקמן: בעד – כולם
ממליץ כדלקמן: נמנעים – אין
סאלח טריף: אני רוצה להודות לכם.
סאלח טריף: אני מקווה שתהיה לנו פגרה נעימה, אבל קחו בחשבון שאולי היא תופרע באיזה שהוא שלב.
סאלח טריף: אני נועל את הישיבה.
סאלח טריף: אנחנו הולכים לדון עכשיו בנושא שעלה לפני כשבועיים לכותרות, והוא תשלום מס הכנסה על רכישת ציוד מתקציב "קשר עם הציבור".
סאלח טריף: זאת לאור מה ששמענו על חלק מחברי הכנסת שפרשו ולקחו ציוד הביתה מציוד שנרכש ומומן על ידי הקופה הציבורית.
סאלח טריף: הכנסת או ועדת הכנסת קיבלה החלטות שונות בעבר.
סאלח טריף: ועדת הכנסת, בראשותו של אלי גולדשמידט, קיבלה החלטה אחת, ווועדת הכנסת, בראשותו של פנחסי, קיבלה החלטה אחרת.
סאלח טריף: לכן, אם חברי כנסת פעלו, אז שיהיה ברור שהם פעלו לפי כללים שנקבעו כאן והם פעלו בתום לב והם עשו את מה שעשו שלא בניגוד לכללים שהוועדה הזאת קבעה.
סאלח טריף: אני סבור שבבואינו להצביע או להחליט על כללים בעניין הזה, אנחנו מחוייבים להקפיד הקפדה יתרה שהביצוע של הכללים האלה אכן יהיה חד משמעי וללא שום חריגה.
סאלח טריף: אנחנו מתכוונים היום לתקן את המעוות בעניין הזה.
סאלח טריף: חברי כנסת דיברו על התחום האפור.
סאלח טריף: אני חושב שלא צריך שנמצא בשום תחום אפור ולא בשום איזור דימדומים.
סאלח טריף: צריך להיות דוגמה ומופת בכל נושא, כולל תשלום מס אם צריך.
סאלח טריף: אנחנו בקטע הזה, לפי הערכתי ודעתי, צריכים להחליט קודם כל לגבי הציוד שנרכש בעבר על ידי חברי הכנסת, להחליט לגבי ציוד שיירכש בעתיד, שנוגע לעבודת חברי הכנסת, ולהחליט מה אנחנו עושים עם הציוד שנרכש על ידי חברי כנסת שלא מכהנים יותר, כאשר אני אומר שהכיוון הוא שציוד שנרכש על ידי הכנסת, תקציב הכנסת או תקציב חבר הכנסת יהיה שייך לכנסת.
סאלח טריף: זאת החלטה רטרואקטיבית לא נעימה, אבל אנחנו נהיה חד משמעיים בעניין הזה בשביל שלא תהיה שום מילה שתאמר על חבר הכנסת היום או בעתיד.
סאלח טריף: הרכוש שנרכש וממומן על ידי הקופה הציבורית לצורך עבודתינו צריך להיות רכוש הכנסת ולא רכושנו, ואם ח"כ רוצה את זה אחרי סיום כהונתו, הוא צריך לרכוש את זה מכספו בניכוי פחת כחוק.
סאלח טריף: אנחנו צריכים לפטור את עצמינו מהבעיות האלה.
סאלח טריף: אנחנו צריכים להתוות דרך ברורה, כי אנחנו מקימים עכשיו, ממש בתחילת הפגרה, ועדה ציבורית שתבדוק את תנאי עבודתינו.
סאלח טריף: לכן מראש אנחנו צריכים להציב בפני הוועדה הזאת את תום הלב ואת הכוונות שאנחנו רוצים לשפר תנאי עבודה ולא לשפר אותנו, לא בציוד כזה ולא בציוד אחר.
סאלח טריף: זהו דבר שהוא חד משמעי, כי תנאי העבודה של הח"כים קשים, קשים במפורש.